ДОКЛАД ЗА ДЕЙНОСТТА НА НЧ”ИЗГРЕВ-1936”, ЗА ИЗМИНАЛАТА 2020Г.

Добре дошли на годишно отчетно събрание на НЧ”Изгрев-1936”. През изминалата година дейността на читалището не беше съобразена с културния календар, предвид епидемичната обстановка.Но въпреки всичко правихме каквото можем.

Читалището е типично българска обществена институция. За разлика от селските читалища /като нас/, в малките и средно големите градове дейността е по различна. Те разполагат с някакъв оркестър, хор,ансамбъл. Тук тези форми на изява няма как да ги има. Читалището е светлина в живота на хората по селата. По закон читалищата са обществени сдружения, необвързани с каквато и да е политическа платформа, не обслужват една или друга религиозна концесия. Съвременните български читалища са изградени върху основополагащите принципи за религиозна и етническа толерантност. За съжаление съдбата на читалищата зависи от властимащите, а те са обвързани с политически платформи, които по принцип разединяват обществото ни.

Започваме с изминалата година:

-В Тюленово винаги първият ни празник е „Богоявление”-Йордановден. Импровизираме хвърляне на кръст и Катерина се събува и влиза в морето да го извади. После се почерпваме.

-На 02.02 почитаме „Сретение господно” /Петловден/.Отново се събирахме в читалището с почерпка.

-Следва” Трифон Зарезан”. Направихме ритуал по зарязване на лозовия масив, след това отново имаше почерпка от читалището.

-На 8-ми март 2020г., празнувахме на ресторант „Кибела”, куверта беше платен от читалището.

След 8-ми март, предвид епидемичната обстановка, съобразихме мероприятията да са само на открито, доколкото беше възможно и да са основно хора от селото.

-Всяка сряда, когато са сбирките на жените и когато е подходящо времето ходихме на походи

-С жените от селото почиствахме площад „Морски”, почиствахме градинките наоколо, почиствахме парка с тюлените.

-Ходихме на площадката със спортните уреди и правихме опити да спортуваме.

-Понеже нямаше общински мероприятия, ние си направихме импровизиран „Ден на плодородието”. Темата ни беше „Плодородно Тюленово”. Както винаги жените от селото много се постараха. От читалището купихме две агнета, бяха приготвени в ресторант”Делфина”, където се състоя празника.

Като всяка година и тази година искам да благодаря на хората, които уважават читалището, помагат в читалището, идват в читалището и допринасят да се случват хубави неща. Няма да изброявам поименно, за да не пропусна някого, но има жени, които много помагат и са много отговорни и отзивчиви. Това, което мога да кажа е благодаря, че ви има , благодаря, че сте до мен!